cyanic-selkie/wikianc huggingface dataset:
விழுக்காடு
கணக்கிடுதல்
ஒரு விழுக்காட்டின் விழுக்காடு காண, இரு விழுக்காடுகளையும் 100 இன் பின்னங்களாகவோ பதின்மங்களாகவோ மாற்றிக்கொண்டு அவற்றைப் பெருக்க வேண்டும்.
எடுத்துக்காட்டு:
விழுக்காட்டை ஒரே சமயத்தில் 100 இன் பின்னமாகவும் விழுக்காட்டின் குறிடனும் எழுதுவது தவறு. இதேபோல 100⁄100% என்பதும் தவறான எழுதுமுறையாகும். இது 100% ஐக் குறித்தாலும் உண்மையில் இதன் மதிப்பு 1% ஆக இருக்கும்.
விழுக்காட்டைப் பற்றிக் குறிப்பிடும்போது அது எதனுடன் தொடர்பானது என்பதைக் குறிப்பிடுவது அவசியமாகும். அதாவது 100% க்கான மொத்த மதிப்பு என்ன என்பது குறிப்பிடப்பட வேண்டும். கீழுள்ள கணக்கின் மூலம் இதனை அறியலாம்.
கணக்கு:
கணினிப் பொறியியல் படிக்கும் மொத்த மாணவர்களின் எண்ணிக்கையில் மாணவிகளின் விகிதம் காண வேண்டும்:
கணினிப் பொறியியல் படிப்பவர்களில் மாணவிகளின் விழுக்காடு காண, மாணவிகளில் கணினிப் பொறியியல் படிப்பவர்களின் விழுக்காட்டினை, மொத்த கணினிப் பொறியியல் மாணவர்களின் விழுக்காடான 10% ஆல் வகுக்க வேண்டும்
இந்த எடுத்துக்காட்டு நிபந்தனை நிகழ்தவு கருத்துருவுடன் நெருங்கிய தொடர்புடையதாக உள்ளது.
சதவீத மாற்றம்
சதவீத மாற்றமானது, சதவீத வித்தியாசம் மற்றும் சதவீத முனைப்புள்ளி வித்தியாசம் என இருவகையாக உள்ளது. சதவீத வித்தியாசம் என்பது இரு கணியங்களின் சார்மாற்றத்தின் விழுக்காடாகும். சதவீத முனைப்புள்ளி வித்தியாசம் என்பது இரு விழுக்காடுகளின் வித்தியாசம் ஆகும்.
எடுத்துக்காட்டு: ஒரு தொழிற்சாலையில் உற்பத்தி செய்யப்பட்ட பொருட்களில் 30% குறைபாடுள்ளவை; ஆறுமாதங்களுக்குப் பின்னர் 20% பொருட்கள் குறைபாடுள்ளவை எனில்,
சதவீத அதிகரிப்பும் குறைவும்
ஒரு கணியத்தின் "10% அதிகரிப்பு" அல்லது "10% குறைவு அல்லது வீழ்ச்சி" என்பது அக்கணியத்தின் துவக்க மதிப்பைச் சார்ந்தது.
எடுத்துக்காட்டாக,
ஒரு கணியத்தில் ஏற்படும் மாற்றத்தின் அளவு
x
% எனில், அக்கணியத்தின் இறுதி மதிப்பானது துவக்க மதிப்பில்  100 +
% ஆகும். (துவக்க மதிப்பில் 1 + 0.01
மடங்கு).
பொதுவாக, ஒரு கணியத்தின் துவக்க மதிப்பு
p
. அதன் மதிப்பு
சதவீதம் அதிகரிப்பும் தொடர்ந்து
வீழ்ச்சியும் அடையுமானால் அதன் இறுதி மதிப்பு:
(1 + 0.01
)(1 − 0.01
) =
(1 − (0.01
)2);
அதாவது நிகர மாற்றம்
சதவீதத்தில்
சதவீத அளவு வீழ்ச்சியாக அமைகிறது.
மேலுள்ள எடுத்துக்காட்டில், துவக்க மதிப்பு: ரூ 200 முதல்மாத சதவீத அதிகரிப்பு = 10 அதிகரிப்பின் மதிப்பு = (10/100) x 200 = ரூ 20. முதல்மாத இறுதி மதிப்பு = 200 + 20 = ரூ 220.
இதே எடுத்துக்காட்டில் முதல்மாத 10% அதிகரிப்பைத் தொடர்ந்து அடுத்த மாதம் 10% வீழ்ச்சி ஏற்படுமானால்,
இந்த இறுதி மதிப்பு ரூ198 ஆனது துவக்க மதிப்பு ரூ200 ஐவிட 10% இல் 10%, அல்லது 1% குறைவு.
இதேபோல
சதவீத வீழ்ச்சியைத் தொடர்ந்து
சதவீத அதிகரிப்பு நிகழ்ந்தால், இறுதி மதிப்பு:
(1 - 0.01
வெளி இணைப்புகள்
பகுப்பு:எண்கணிதம் பகுப்பு:பின்னங்கள்
தேராதூன் விரைவுவண்டி
தேராதூன் விரைவுவண்டி, பாந்திரா முனையத்திலிருந்து தேராதூனுக்கு சென்றும் திரும்பும் விரைவுவண்டியாகும். இது இந்திய இரயில்வேயின் கட்டுப்பாட்டில் உள்ளது.
இணைப்புகள்
பகுப்பு:இந்திய விரைவுவண்டிகள்
செசுட்டர், நியூ செர்சி
செசுட்டர் ( Chester Borough ) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் மோரிசு கவுன்டியில் அமைந்துள்ள ஒரு தன்னாட்சியுள்ள நகரம் ஆகும்.
பரப்பளவு
2010இன் மதிப்பீட்டின் அடிப்படையில் இது 1.60 சதுர கிலோ மீற்றர் பரப்பளவைக் கொண்டுள்ளது. இதில் மொத்த பரப்பான 1.59 சதுர கிலோ மீற்றரும் நிலத்தினாலேயே சூழப்பட்டுள்ளது. இங்கு நீரினால் சூழப்பட்ட பிரதேசமே இல்லை.
மக்கள் தொகை
2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 1,649 ஆகும். செசுட்டர் பிரதேசத்தின் மக்கள் தொகை அடர்த்தி ஒரு கிலோ மீற்றருக்கு 1,034.8 குடிமக்கள் ஆகும்.
மேற்கோள்கள்
பகுப்பு:மோரிசு மாவட்ட நகரங்கள்
புதுச்சேரித் தேர்தல்கள்
புதுச்சேரித் தேர்தல்கள் புதுச்சேரி ஒன்றிய ஆட்சி பரப்பில் 30 சட்டமன்றத் தொகுதிகளும் மற்றும் 3 நியமன உறுப்பினர் தேர்தல், 1 மக்களவைத் தொகுதி மற்றும் 1 மாநிலங்களவைத் தொகுதிக்கும் தேர்தல் நடைபெறுகின்றது.
30 சட்டமன்றம் மற்றும் 1 மக்களவைத் தொகுதி இவையிரண்டும் மக்களால் நேரடியாகத் தேர்ந்தெடுக்கும் வகையிலும், 1 மாநிலங்களவை உறுப்பினர் தேர்தல் மறைமுகத் தேர்தலாகவும் நடைபெறுகின்றது. இதனுடன் நியமன உறுப்பினர்கள் 3 பேர் சட்டமன்ற உறுப்பினர்களாக தேர்ந்தெடுக்கப்படுகின்றனர்.
இத்தேர்தலில் பங்கெடுக்கும் பதிவுபெற்ற மொத்த வாக்காளார்களாக 6,36,045 பேர் 20.01.2004 நிலவரப்படி உள்ளனர். (ஆண் வாக்காளரகள் 3,10,289- பெண் வாக்காளர்கள் 3,25,756). மக்களவைக்கு முதல் முதலாக தேர்தல் நடைபெற்றது 1963 ஆம் ஆண்டு என்பது குறிப்பிடத்தக்கது.
மேற்கோள்கள்
பகுப்பு:புதுச்சேரியில் தேர்தல்கள்
கார்மேல் அன்னை
இடது|thumb|264x264px|கார்மேல் அன்னை (Italy) தூய கார்மேல் அன்னை அல்லது தூய கார்மேல் மலை அன்னை அல்லது புனித உத்தரிய மாதா என்பது கார்மேல் சபையின் பாதுகாவலராகிய, இயேசு கிறித்துவின் தாயான தூய கன்னி மரியாவுக்கு அளிக்கப்படும் பெயராகும். கார்மேல் சபையின் முதல் உறுப்பினர்கள் 12 முதல் 13ம் நூற்றாண்டு வரை திருநாட்டில் உள்ள கார்மேல் மலையில் வனவாசிகளாக வாழ்ந்தனர். தங்களின் துறவு இல்லத்தருகில் ஒரு கோவிலை மரியாவின் பெயரில் கடவுளுக்கு கட்டினர். அக்கால வழக்கப்படி அக்கோவில் இருந்த இடத்தின் பெயராலேயே மரியாவுக்கு கார்மேல் அன்னை என்னும் பெயர் வழங்கலாயிற்று.
15ம் நூற்றாண்டில், மரியாவின் உத்தரியம் என்னும் அருளிரக்கத்தின் பக்தியானது பரவ துவங்கியது. மரியாவே உத்தரியத்தை புனித சைமன் ஸ்டாக் என்னும் கார்மேல் சபை புனிதருக்கு ஒரு காட்சியில் அளித்ததாக நம்பப்படுகின்றது. 16 ஜூலை கத்தோலிக்க திருச்சபையில் கார்மேல் அன்னையின் விழா நாள் ஆகும்.
தூய கார்மேல் அன்னை, சிலி நாட்டின் பாதுகாவலி ஆவார்.
படக்கட்சியகம்
உத்தரியத்தோடு புனித கார்மேல் அன்னை:
மேற்கோள்கள்
பகுப்பு:அன்னை மரியா *
ஆக்கம்பெற்ற பண்டம்
உற்பத்தி
உற்பத்தியில் மூன்று நிலை இருப்புக் கணக்குகள் உள்ளன:
மூலப் பொருளாய் கொள்முதல் செய்த ஒரு பண்டம், தயாரிப்பின் உற்பத்திக்கு மாறுகிறது. உற்பத்தி செயல்பாட்டில் பகுதி ஆக்கம்பெற்ற பண்டங்களை செயலாக்க வேலை என்றழைக்கப்படுகிறது. அதுவே உற்பத்தி செயல்பாட்டிலிருந்து முற்றுபெற்று, அவை விற்கப்படாமலோ அல்லது இறுதிப்பயனரிடம் விநியோகிக்காமலோ இருந்தால் அதனை ஆக்கம்பெற்ற பண்டம் என்பர்.
ஆக்கம்பெற்ற பண்டம் என்பதோர் ஒப்புமைச் சொல். விநியோகச் சங்கிலி மேலாண்மை ஓட்டத்தில், கொள்முதலாளரின் மூலப் பொருளுடன் வழங்குநரின் ஆக்கம்பெற்ற பண்டங்களும் உள்ளடக்கியதாகும்.
பகுப்பு:உற்பத்தி பகுப்பு:விநியோகச் சங்கிலி மேலாண்மை
சேரன்மகாதேவி
சேரன்மகாதேவி (Cheranmahadevi) என்பது இந்தியாவின் தமிழ்நாட்டின் திருநெல்வேலி மாவட்டத்தில் உள்ள ஒரு பேரூராட்சி நகரமாகும். இந்நகரம் தாமிரபரணி ஆற்றங்கரையில் அமைந்துள்ளது.
கோயில்கள்
சேரன்மகாதேவி நகரத்திலும் அதைச் சுற்றியுள்ள ஏராளமான வரலாற்றுக் காலக் கோயில்கள் உள்ளன. இங்குள்ள அம்மநாத சுவாமி கோயில் நவ கைலாசக் கோயில்களில் ஒன்றாகும். இது ஒரு பழங்கால சிவன் கோயிலாகும். இந்த கோவிலில் உள்ள பைரவர் என்ற நாய் சிவனுடன் காணப்படுவதில்லை. சேரன்மாதேவியின் வைத்தியநாத சுவாமி கோயில் மற்றொரு பழங்கால சிவன் கோயிலகும். இந்த கோயிலின் மகா மண்டபம் 1322 ஆம் ஆண்டில் சாதவர்மா திருபுவன சக்ரவர்த்தி குலசேகரனால் கட்டப்பட்டது.
மேலும், தொல்பொருள் துறையின் கட்டுப்பாட்டிலுள்ள பக்தவச்சல விஷ்ணு கோயில் ஒன்று கண்டெடுக்கப்பட்டுள்ளது. இங்கு சோழர் மற்றும் பாண்டிய மன்னர்களின் காலத்தைக் குறிக்கும் இடைக்கால கல்வெட்டுகள் கிடைத்துள்ளது. கி.பி 1012-1044 ஆம் ஆண்டில் இந்த கோயில் கட்டப்பட்டது.
மேலும், இது கொலுந்தாரா மலையில் ஒரு முருகன் கோயிலைக் கொண்டுள்ளது. அனுமான் சஞ்சீவி மலையை இலங்கைக்கு எடுத்துச் சென்றபோது, மலையின் ஒருசிறிய துண்டு சேரன்மகாதேவியில் விழுந்தது என்றும்,. எனவே, இம்மலைக்கு கொலுந்தரா மலை என்று பெயர் ஏற்பட்டது என்றும் ஒரு கதை கூறப்படுகிறது. ("கொலுந்து" என்றால் 'பறிக்கப்பட்ட கிளை' என்று பொருள்) இன்றும், இந்த மலையில் பல்வேறு ஆயுர்வேத சிகிச்சையில் பயன்படுத்தப்படும் நிறைய மருத்துவ தாவரங்கள் உள்ளன.
புள்ளிவிவரங்கள்
2011 மக்கள் தொகைக் கணக்கெடுப்பின்படி, சேரன்காதேவியின் மக்கள் தொகை 16,320 என்ற அளவில் இருந்தது. மக்கள்தொகையில் ஆண்கள் 49 சதவீதமும், பெண்கள் 51 சதவீதமும் ஆகும். சேரன்மகதேவியின் சராசரி கல்வியறிவு விகிதம் 77 சதவீதம் ஆகும். இது தேசிய சராசரியான 59.5 சதவீதத்தை விட அதிகமாகும். ஆண்களின் கல்வியறிவு 83 சதவீதமும் மற்றும் பெண் கல்வியறிவு 71 சதவீதம் என்ற அளவில் இருக்கிறது. மக்கள் தொகையில் 9 சதவீதம் பேர் 6 வயதுக்குட்பட்டவர்கள் ஆவர்.
அரசியல்
சேரன்மகாதேவி சட்டமன்றத் தொகுதி திருநெல்வேலியின் ஒரு பகுதியாகும்.
வெளி இணைப்புகள்
பகுப்பு:திருநெல்வேலி மாவட்டத்தில் உள்ள பேரூராட்சிகள்
மாநில நெடுஞ்சாலை 82 (தமிழ்நாடு)
மாநில நெடுஞ்சாலை 82 அல்லது எஸ்.எச்-82 (SH 82) என்பது, இந்தியாவின் தமிழ்நாடு மாநிலத்தின் ஈரோடு மாவட்டத்தில் சத்தியமங்கலம் என்னும் இடத்தையும், பவானி என்ற இடத்தையும் இணைக்கும் சத்தியமங்கலம் - அத்தாணி -ஆப்பக்கூடல் - பவானி சாலை ஆகும். இதன் நீளம் 52.8  கிலோமீட்டர்கள்.
மாவியம்
thumb|right|260px| மாவியம் அல்லது செல்லுலோசு thumb|right|260px|முப்பரிமாணப்படம் (நான்கு குளுக்கோசு அலகுகள் தெரியும்) (கருப்பு=கரிமம்; சிவப்பு=ஆக்சிஜன்; வெள்ளை=ஐதரசன்.) thumb|right|260px|மாவியத்தின் ஒரு போல்மம் (model)
மாவியம் அல்லது செல்லுலோசு (cellulose) என்பது ஒரு என்னும் வேதி வாய்பாடு கொண்ட கரிமச் சேர்மம் ஆகும். ஒவ்வொரு குழுவான ஆறு கரிம அணுக்களுக்கும், 10 ஐதரச அணுக்களும் 5 ஆக்சிச அணுக்களும் இணைப்பு கொண்ட நெடுந்தொடர் கரிமச்சேர்பம். அது பல நூற்றில் இருந்து ஒன்பதாயிரத்திற்கும் மேற்பட்ட எளிய இனியமாகிய D -குளுக்கோசு அலகுகளை நீண்ட சங்கிலியாக இணைத்த பல்லினியம் அல்லது பாலிசாக்கரைடு என்னும் வகையைச் சேர்ந்த ஒரு சேர்மம்.
மாவியம், பசும் தாவரங்களின் செல்களின் சுவற்றுக்கும், ஆல்கி (algae) என்னும் பாசிவகை போன்றவற்றிற்கும் முதன்மையான கட்டமைப்புப் பொருளாகப் பயன்படும். சில வகை கோலுரு நுண்ணுயிர் (பாக்டீரியாக்கள்) மாவியத்தைச் சுரந்து உயிரிப்படிவங்கள் (biofilms) உருவாகக் காரணமாக இருக்கும். மாவியமே உலகில் மிகவும் பரவலாகக் காணப்படும் கரிமச்சேர்மம் ஆகும். தாவரப்பொருட்களில் ஏறத்தாழ 33 விழுக்காடு மாவியத்தால் ஆனதே. காட்டாக, பஞ்சிலே 90%க்கு மேலேயும் மரக்கட்டையிலே 50%க்கு மேலேயும் மாவியத்தால் ஆனது.
தொழிலகப் பயன்பாட்டுக்கு, மாவியம் பெரும்பாலும் மரக்கூழில் (pulp) இருந்தும் பஞ்சில் இருந்துமே எடுக்கப்படுகிறது. முதன்மையாக அட்டைகளும், காகிதங்களும் செய்ய மாவியம் உதவுகிறது. சிறிதளவு பிற பொருட்கள் செய்யவும் இது பயன்படும் (cellophane, rayon,etc).
சில மிருகங்களும், கரையான் போன்ற பூச்சிகளும் மாவியத்தைச் செரிக்க வல்லன. அவற்றின் குடல்களில் வாழும் பிற நுண்ணுயிரிகள் இவற்றைச் செரிக்க உதவும். மனிதர்களுக்கு மாவியத்தை உண்டால் செரிக்காது. அதன் காரணமாகவே உணவுமுறை நார்ச்சத்து என்று இது வழங்கப் படும். நீர்விரும்பு தன்மையாலும் செரிக்காமல் இருப்பதாலும் மலச்சிக்கலை எதிர்க்க இது பெரிதும் உதவும்.
உசாத்துணைகள்
பகுப்பு:கூட்டுச்சக்கரைகள்
தாளக்குடி ஊராட்சி
தாளக்குடி ஊராட்சி (Thalakudi Gram Panchayat), தமிழ்நாட்டின் திருச்சிராப்பள்ளி மாவட்டத்தில் உள்ள லால்குடி வட்டாரத்தில் அமைந்துள்ளது. இந்த ஊராட்சி, லால்குடி சட்டமன்றத் தொகுதிக்கும் பெரம்பலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4719 ஆகும். இவர்களில் பெண்கள் 2340 பேரும் ஆண்கள் 2379 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருச்சிராப்பள்ளி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
காவனூர் மாரியம்மன் கோயில்
காவனூர் மாரியம்மன் கோயில் தமிழ்நாட்டில் அரியலூர் மாவட்டம், காவனூர் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:அரியலூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பெல்லி
பெல்லி என்பவர் 2023ஆம் ஆண்டில் குறும்படப் பிரிவில் ஆஸ்கார் விருது வென்ற ஆவணப்படமான தி எலிபெண்ட் விசுபெரர்சு படத்தில் யானையினைப் பராமரித்த பழங்குடி பெண் ஆவார். இந்த ஆவணப்படம் யானைக் கூட்டத்தால் கைவிடப்பட்டு பொம்மன் மற்றும் பெல்லியால் பராமரித்த ரகு எனும் யானைக் குட்டியின் கதையாகும். பொம்மன் பெல்லி தம்பதியினர் யானைக் குட்டியினை பராமரித்ததையும் திரைப்படம் ஆஸ்கார் பரிசினை வென்றதையும் அடுத்து இந்த இணையரைத் தமிழக முதலமைச்சர் அழைத்துப் பாராட்டினார்.
மேற்கோள்கள்
பகுப்பு:பழங்குடிகள்
கம்புறுபிட்டிய பிரதேச செயலாளர் பிரிவு
கம்புறுபிட்டிய பிரதேச செயலாளர் பிரிவு (Kamburupitiya Divisional Secretariat, කඹුරුපිටිය ප්‍රාදේශීය ලේකම් කාර්යාලය) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் தென் மாகாணத்தில் உள்ள மாத்தறை மாவட்டத்தில் உள்ளது. இப்பிரிவு துணை நிர்வாக அலகுகளாக 39 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 40803 ஆகக் காணப்பட்டது.
வெளியிணைப்புக்கள்
பகுப்பு:மாத்தறை மாவட்டப் பிரதேச செயலாளர் பிரிவுகள்
கதிகே கடற்கரை
கதிகே கடற்கரை (Kadike Beach) இந்தியாவின் கர்நாடகா மாநிலம்உடுப்பி மாவட்டத்தில் உள்ள பதனிதியூர் என்ற சிறிய கிராமத்தில் அமைந்துள்ளது. இந்த கடற்கரை மல்பே கடற்கரையிலிருந்து 3.5  கிமீ தொலைவில் உள்ளது. இது ஒரு பிரபலமான சுற்றுலாத் தலமாகவும், கர்நாடகாவின் கடற்கரையோரத்தில் உள்ள முக்கிய மீன்பிடித் துறைமுகமாகவும் உள்ளது.
அசரே கடற்கரை பூங்கா
துர்காம்பா யுவக விருந்தா மற்றும் மகிளா விருந்தா என்ற கிராமத்தைச் சேர்ந்த சமூக இளைஞர் அமைப்பினரின் தன்னார்வத் தொண்டர்கள் கதிகே கடற்கரைக்கு அருகில் தனித்துவமான கடற்கரைப் பூங்காவைக் கட்டியுள்ளனர். பெருந்தொற்று ஊரடங்கு காலத்தில் அந்த அமைப்பின் தன்னார்வலர்களால் கடற்கரைக்கு அருகில் உருவாக்கப்பட்ட சட்டவிரோத குப்பை கொட்டும் மண்டலம் பொழுது போக்கு பூங்காவாக மாற்றப்பட்டது.
அசரே கடற்கரைப் பூங்கா ₹ 18 இலட்சம் செலவில் கட்டப்பட்டது. இது எந்த அரசாங்க உதவியும் இல்லாமல் மக்களால் கொண்டு வரப்பட்டது. பூங்காவில் 6.5 அடி உயர இந்திய சுதந்திரப் போராட்ட வீரர் சுபாஷ் சந்திரபோஸ் சிலை, 15 கற்காரை பெஞ்சுகள், குடிசைகள், ஊஞ்சல்கள் மற்றும் குழந்தைகள் விளையாடும் இடத்தில் ஒரு சாய்வு தளம் போன்றவை இடம்பெற்றுள்ளன.
சோதனை அலை மின் நிலையம்
சுசி உலகாய ஆய்வு மையத்தின் பொறியாளரும் தலைவருமான விஜய் குமார் எக்டே ஏப்ரல் 2015 ஆம் ஆண்டு ஏப்ரல் மாதம் 15 ஆம் தேதியன்று கதிகே கடற்கரையிலிருந்து 250 மீட்டர்  தொலைவில் அலை மின் நிலையம் ஒன்றை நிறுவினார். இந்த அமைப்பு ஏழு அடி உயர மேடையில் இரண்டு அடி விட்டம் மற்றும் நான்கு அடி நீளம் கொண்ட உருளை இணைக்கப்பட்டது. அலைகளின் மின்னோட்டத்தின் காரணமாக இந்த உருளை மிதக்கிறது, இதையொட்டி இணைக்கப்பட்ட கருவிகள் பொறிமுறையை இயந்திரத்தனமாக இயக்குகிறது
இந்த சோதனைத் திட்டத்தில் 5 வாட்கள் கொண்ட 19 பல்புகள் இணைக்கப்பட்டன, அவை உருவாகும் அலை ஆற்றலின் விளைவாக ஒளிரும். தொழில்நுட்பம் 2006 ஆம் ஆண்டு காப்புரிமையைப் பெற்றது. ஆனால் அதிக அலைகள் உள்ள பகுதிகளுக்கு மட்டுமே இது பொருத்தமானதாக இருக்குமென வழங்கப்பட்டது.
மேற்கோள்கள்
பகுப்பு:உடுப்பி மாவட்டத்திலுள்ள ஊர்களும் நகரங்களும்
சார்லசு டார்வின்
சார்லஸ் ராபர்ட் டார்வின் (Charles Robert Darwin) (பிப்ரவரி 12, 1809 - ஏப்ரல் 19, 1882) ஓர் ஆங்கிலேய இயற்கையியல் அறிஞர். இதுவரை வாழ்ந்த உயிரியலாளர்களில் மிகவும் செல்வாக்கு உள்ளவர்களுள் ஒருவராக கருதப்படுகிறார். இவர் முன்வைத்த உயிரினங்களின் படிவளர்ச்சிக் கொள்கை ஓர் அடிப்படையான புரட்சிகரமான அறிவியற் கொள்கை. இவர் தாம் கண்டுபிடித்த உண்மைகளையும், கொள்கைகளையும், 1859 ஆம் ஆண்டில் உயிரினங்களின் தோற்றம் (The Origin of Species) என்னும் தலைப்பில் ஒரு நூலாக வெளியிட்டார். இது மிகவும் புகழ் பெற்ற ஒரு புரட்சி ஏற்படுத்திய நூல். இவர் கடல் வழியே, எச்எம்எஸ் பீகிள் (HMS Beagle) என்னும் கப்பலில், உலகில் பல இடங்களுக்கும் சென்று, குறிப்பாக காலபாகசுத் தீவுகளுக்குச் சென்று நிகழ்த்திய உயிரினக் கண்டுபிடிப்புகள் வியப்பூட்டுவன. மனித இனம் குரங்கு இனத்தோடு தொடர்பு கொண்டது என்று இவர் அஞ்சாமல் கூறிய கருத்துக்கள், அன்று இவரைப் பலர் எள்ளி நகையாட வைத்தது. எனினும், இவருடைய கருத்துக்கள் இன்று அறிவியல் உலகில் பெரு மதிப்புடையவை.
இவரே மனிதன், குரங்கிலிருந்து பரிணமித்தவன், உலகில் விலங்குகள் மற்றும் உயிரினங்களில் வளர்ச்சி என்பது, 'தக்கன பிழைக்கும்' என்ற கோட்பாட்டின் அடிப்படையில் அமைந்தது, அதாவது தகுதியானது உயிர் வாழும் என்றதன் அடிப்படையில் அமைந்தது என்பன போன்ற புதிய அறிவியல் கோட்பாடுகளைக் கண்டறிந்தவராவர்.
இளமை
thumb|left|upright|alt=Three quarter length portrait of seated boy smiling and looking at the viewer. He has straight mid brown hair, and wears dark clothes with a large frilly white collar. In his lap he holds a pot of flowering plants|ஏழு வயதுச் சிறுவன் டார்வின் ,1816 டார்வின் 1809 ஆம் ஆண்டு பிப்ரவரி 12-ஆம் நாள் இங்கிலாந்தில் உள்ள சுரூஸ்பெரி (Shrewsbury) எனுமிடத்தில் பிறந்தார். அவரது தந்தையார் ராபர்ட் டார்வின் ஒரு மருத்துவர்; அவரது பாட்டனாரும் ஒரு மருத்துவரே. டார்வின் மிக இளம் வயதிலேயே தன் அன்னையை இழந்து விட்டார். சுரூஸ்பெரியில் தொடக்கக்கல்வியைக் கற்றார். சிறு வயது முதற் கொண்டே விலங்குகள், புழு பூச்சிகள் ஆகியன மீது அவர் மிகுந்த ஆர்வம் காட்டி வந்தார்.
தன்னைப் போன்று மகன் சார்லஸும் மருத்துவராக வரவேண்டும் என்று அவரது தந்தையார் விரும்பி எடின்பரோ பல்கலைக்கழகத்தில் மகனைச் சேர்த்தார்; ஆனால் இயற்கையியல் துறையிலும், நிலவியல் துறையிலும் சிறந்த மாணவராக விளங்கிய டார்வினுக்கு மருத்துவத் துறையில் நாட்டம் செல்லவில்லை. சிறு வயதியிலிருந்தே டார்வினுக்கு புழு, பூச்சிகள், விலங்குகள் ஆகியவற்றின் மீது மிகுந்த ஆர்வம் இருந்தது. எடின்பர்க் சென்ற பிறகும் அவர் கற்கள், செடிகள், புழு, பூச்சிகள் ஆகியவற்றை சேமிக்கத் தொடங்கினார். மருத்துவம் படித்துக்கொண்டிருந்தபோது ஒருமுறை ஒரு குழந்தைக்கு அறுவைச் சிகிச்சை நடப்பதைப் பார்க்க வேண்டிய கட்டாயம் டார்வினுக்கு ஏற்பட்டது. அப்போதெல்லாம் மயக்க மருந்தின்றி அறுவைச் சிகிச்சைகள் செய்யப்பட்டதால் அந்தக் குழந்தை பட்ட வேதனையைக் கண்டும், கேட்டும் மருத்துவத்தின்மீது இருந்த ஆர்வத்தை இழந்தார். அவர் தந்தைக்கு ஏமாற்றமாக இருந்தாலும் அடுத்து அவரை இறையியல் பயிலுமாறு ஆலோசனை கூறினார். அதனை ஏற்று கேம்பிரிட்ஜ் பல்கலைக்கழகத்தில் சேர்ந்தார் டார்வின். படிப்பில் சிறந்து விளங்கிய அவரது ஆர்வமெல்லாம் உயிரினங்களின் தோற்றம் பற்றிய ஆய்விலேயே மிகுந்திருந்தது.
கடற்பயணம்
thumb|left|alt=On a sea inlet surrounded by steep hills, with high snow covered mountains in the distance, someone standing in an open canoe waves at a square-rigged sailing ship, seen from the front|அவரது பயணக்கப்பல் தமது 22ஆம் வயதில் இறையியலில் (Theology) பட்டம் பெற்ற டார்வின் கிறித்தவத் திருச்சபையில் உறுப்பினராகச் சேரவும் மறுத்துவிட்டார். அப்போது அதே பல்கலைக்கழகத்தில் தாவரவியல் துறையில் பேராசிரியராக இருந்த ஜான் ஹென்ஸ்லோ (John Stevens Henslow) என்பவரிடம் நெருங்கிய நட்பு கொண்டார் டார்வின். சனவரி 1831 சாதாரண பட்ட இறுதிப் பரீட்சையில் அவர் சிறப்பாகச் செய்து, 178 பரீட்சார்த்திகளில் பத்தாவதாக வந்தார். அவர் மூலமாக கேப்டன் ராபர்ட் பிட்ஸ்ராய் (Robert FitzRoy) என்பவரின் நட்பு கிட்டியது. தென் அமெரிக்க கடலோரப் பகுதிகளில் ஆய்வு செய்ய HMS Beagle என்ற கப்பல் புறப்படவிருந்தது. கேப்டன் ராபர்ட் பிட்ஸ்ராயின் தலமையில் செல்லவிருந்த அந்தப் பயணத்தில் கலந்துகொள்ளுமாறு டார்வினுக்கு அழைப்பு வந்தது. அதனை ஏற்றுக்கொண்டு 1831-ஆம் ஆண்டு டிசம்பர் 27-ஆம் தேதி கேப்டன் பிட்ஸ்ராயும், டார்வினும் பயணத்தைத் தொடங்கினர். இரண்டாண்டுகளில் திரும்புவது என்ற முடிவோடு தங்கள் பயணத்தினைத் தொடங்கினர். ஆனால் ஐந்து ஆண்டுகள் நீடித்த அந்த வரலாற்று சிறப்பு வாய்ந்த பயணம்தான் பரிணாம வளர்ச்சிக் கொள்கை உருவாவதற்கு அடிப்படைக் காரணமாக அமைந்தது. அந்தப் பயணத்தைத் தொடங்கியபோது டார்வினுக்கு வயது 22.
thumb|400px|alt=Route from Plymouth, England, south to Cape Verde then southwest across the Atlantic to Bahia, Brazil, south to Rio de Janeiro, Montevideo, the Falkland Islands, round the tip of South America then north to Valparaiso and Callao. Northwest to the Galapagos Islands before sailing west across the Pacific to New Zealand, Sydney, Hobart in Tasmania, and King George's Sound in Western Australia. Northwest to the Keeling Islands, southwest to Mauritius and Cape Town, then northwest to Bahia and northeast back to Plymouth.|அவரின் "வேட்டைநாயின் கடற்பயணம்" ஐந்து ஆண்டுகளில் அந்தக் கப்பல் உலகையே ஒரு வலம் வந்தது. இடரும், இன்னலும் மிகுந்த கடற்பயணத்தைச் சார்லஸ் டார்வின் மிகுந்த துணிச்சலுடன் மேற்கொண்டார். பயணத் துன்பத்தைப்பற்றிக் கவலைப்படாமல், தற்போது காணக்கிடைக்காத பல உயிரினங்களின் எலும்புகளை ஏராளமாகச் சேகரித்தார். ஊர்வன, பறப்பன, நடப்பன என்று எல்லா உயிரினங்களின் வாழ்க்கையும் இடத்துக்கிடம் ஒற்றுமையும், வேற்றுமையும் கொண்டிருப்பதைக் கண்டு டார்வின் வியப்படைந்தார். இத்தகைய ஒற்றுமை, வேற்றுமைகளைப் புரிந்துகொள்ள உயிரினங்கள் அனைத்தும் பொதுவான மூதாதையர்களின் வழித்தோன்றல்களா என்பதையும், மேலும் அவை தொடர்ச்சியான சிறு, சிறு மாற்றங்களோடு இன்றைய வளர்ச்சியைப் பெற்றுள்ளனவா என்பதையும் தெரிந்து கொள்வது இன்றியமையாதது என்று அவருக்குத் தோன்றியது. “உயிரினங்களில் ஏற்படும் மாற்றங்கள் எப்படி, ஏன் ஏற்படுகின்றன?” என்ற வினாவிற்கு விடை காணும் ஆர்வம் டார்வினுக்கு ஏற்பட்டது.
ஆய்வுப்பணிகள்
இந்நாளில் காணவியலாத, மறைந்துவிட்ட உயிரினங்களையும், மற்றும் இப்போது உயிரோடிருக்கிற உயிரினங்களையும் அவற்றின் எலும்புகளின் துணைகொண்டு ஆய்வு செய்யும் முயற்சியில் டார்வின் ஈடுபட்டார். தான் சேகரித்த சில எலும்புகளுக்கு சொந்தமான விலங்குகள் முற்றாக அழிந்து போயிருக்கும் என்று முதலில் யூகித்தார். ஆனால் பின்னர் அந்த விலங்குகளிலிருந்துதான் தற்போதைய சிறிய அளவிலான விலங்குகள் தோன்றியிருக்க வேண்டும் என்று பகுத்தறிந்தார். கெலபகஸ் (Galapagos Island) தீவுகளில் புதிய வகையான பறவைகள், தாவரங்கள், விலங்குகள் ஆகியவற்றைக் கண்டு அதிசயித்தார். இவ்வாய்வின் பயனாக “பரிணாம வளர்ச்சிக் கொள்கை” முடிவுக்கு அவர் வந்தார். இப்படி பல்வேறு ஆராய்ச்சிகளுக்குப் பிறகு, டார்வின் 1836-ஆம் ஆண்டு இங்கிலாந்து திரும்பினார். அமெரிக்கக் கடலோரப் பகுதி மற்றும் ஐரோப்பியத் தீவுகளில் பயணத்தை முடித்துக் கொண்டு வந்த டார்வின் ஐந்து ஆண்டுகளில் தான் சேகரித்த விபரங்களையும்,தமது கண்டுபிடிப்புகளையும் ஆய்வுக்கட்டுரையாக எழுதி  The voyage of the Beagle என்ற நூலை லண்டனில் வெளியிட்டார்.
திருமணம்
தமது 30-ஆவது வயதில் எம்மா வெட்ஜ்வுட் (Emma Wedgwood) என்ற உறவுக்காரப் பெண்ணை மணந்து கொண்டு ஏழு பிள்ளைகளுக்கு தந்தையானார் டார்வின். திருமணத்திற்குப் பின்னரும், தமக்கு விருப்பமான இயற்கையியல் ஆய்வில் டார்வின் மிகுதியாக ஈடுபட்டார்.
நூல்கள்
சார்லஸ் டார்வினுக்கும், ஆல்பிரெட் ரஸ்ஸல் வாலஸ் என்ற மற்றொரு இயற்கையியல் அறிஞருக்கும் நட்பு உண்டாயிற்று. டார்வின் தாம் ஏற்கனவே அமெரிக்கக் கடற்கரையோரம் திரட்டிய சான்றுகளிலிருந்து உருவாக்கிய கொள்கைகளுக்கு மேலும் ஆதாரங்களைச் சேகரிப்பதில் நண்பருடன் சேர்ந்து ஈடுபட்டார். புதிய உயிரினங்கள் உருவாவதற்கான ஒழுங்கு மற்றும் விதிமுறைகள், அவ்வாறு உருவாகும் உயிரினங்களுள் சில பிரிவுகள் முழுமையாக மூல நிலையிலிருந்து மாறிவிடுவதற்கான போக்குகள் ஆகியவை பற்றிய ஆய்வுகளின் அடிப்படையில் டார்வின் தனது கண்டுபிடிப்புகளை வெளியிட்டார்.
பரிணாம வளர்ச்சிக் கொள்கை
1858ஆம் ஆண்டு ஜூலை முதல் நாள், மேற்கூறிய டார்வினின் கண்டுபிடிப்புகளும், அவரது நண்பர் வாலஸின் கட்டுரையும் லண்டன் லின்னன் கழகத்தில் (Linnean Society of London) வாசிக்கப்பட்டன. மேற்கொண்டு ஆய்வு செய்ததன் பயனாக டார்வினுக்குத் தோன்றியதே ‘பரிணாம வளர்ச்சிக் கொள்கை’ ஆகும். 1859 ஆம் ஆண்டு இக்கொள்கையை, டார்வின் உலகை வியப்பில் ஆழ்த்திய ஒரு புத்தகம் மூலம் வெளியிட்டார். "The Origin of Species by Natural Selection" அதாவது 'இயற்கைத் தேர்வு மூலமாக உயிரினங்களின் தோற்றம்' என்ற அந்த புத்தகம் கூறிய கொள்கைதான் பரிணாம வளர்ச்சிக் கொள்கை. அதன்படி உயிரினங்களின் வாழ்க்கைப் போராட்டத்தில் தகுதியும், வலிமையும் உள்ளவை நிலைத்து நிற்கும். மற்றவை அழிந்துபோகும்." இது புதிய இனங்களின் உருவாக்கத்திற்கு வழியேற்படுத்தும் என்று கூறினார் டார்வின். இக்கருத்துகளின் அடிப்படையிலேயே உயிரினங்களில் தொடர்ந்து மாற்றங்கள் நிகழ்ந்து வருகின்றன.
டார்வினின் இக்கருத்துகள் மக்களைப் பெரிதும் கவர்ந்தன; வியப்போடும், ஆர்வத்தோடும் அவரது ஆய்வுகளை மக்கள் படித்தனர். இந்நிலவுலகில் வாழும் உயிரினங்களின் குறிப்பாக விலங்கினங்களின் பரிணாம வளர்ச்சியில் இயற்கையோடு ஒன்றிப்போகின்றவை பாதுகாப்போடு வாழ்வதையும், மற்றவை மறைந்து போவதையும் அறிந்து மக்கள் பெரிதும் வியப்படைந்தனர். ஆனால் அந்த சித்தாந்தத்தின் விளைவை உலகம் அப்போது உணரவில்லை. செடிகொடிகளுக்கும், விலங்குகளுக்கும் மட்டுமே அது பொருந்தும் என்றுதான் நம்பியது. டார்வின்கூட மனிதனைப் பற்றி புத்தகத்தில் எதுவும் குறிப்பிடவில்லை.
thumb|right|alt=Path covered in sandy gravel winding through open woodland, with plants and shrubs growing on each side of the path.|இப்பாதையிலேயே நடந்துகொண்டே சிந்திப்பார். "சிந்திக்கும் பாதை" எனப்படுவது. பரிணாம வளர்ச்சிக் கொள்கை மனிதனுக்கும் பொருந்த வேண்டும் என்பதை உலகம் உணரத் தொடங்கியபோது நாம் குரங்கிலிருந்து பிறந்தோமா? என்ற கேள்வி எழுந்தது. டார்வின் அப்படி நேரடியாக சொன்னதில்லை நம்பியதுமில்லை. ஆனால் அறிவுப்பூர்வமாக சிந்தித்துப் பார்த்தால் அப்படித்தான் நடந்திருக்க வேண்டும் என்று விஞ்ஞானிகள் கருதத் தொடங்கினர். எதிர்பார்க்கப்பட்டது போலவே தேவாலயங்களின் கண்டனத்துக்கு உள்ளானது டார்வினின் கொளகை. அவர் வாழ்ந்த போதே அவரது நூல் உலகம் முழுவதும் பதிக்கப்பட்டது. கேம்ப்ரிட்ஜ் பல்கலைக்கழகம் அவருக்கு கெளரவ டாக்டர் பட்டம் வழங்கியது. இந்நூல் இன்றும் விவாதத்திற்குரிய, கருத்துமாறுபாடுகளுக்கு இடம்தரும் நூலாக இருக்கிறது.
டார்வின் பரிணாம கோட்பாடு மூன்று அம்சங்களைக் கொண்டது.
இதைத்தான் இன்றைய நாகரீக, விஞ்ஞான உலகம் அதன் நீட்சியாக பரம்பரை மரபியல் குணங்களின் இயல்பினைப் பற்றி நமக்கு விளக்கம் தருகிறது. இதை 'நவீன டார்வினியம்' என்கிறார்கள். உயிர் வாழ்தலுக்கான போராட்டம் என்பது தனித்தனியான பொருளைப் பொறுத்தது மட்டுமல்ல; தன் இனத்தை உற்பத்தி செய்து, இனவிருத்தி செய்யும் (குணம்,உடல்வாகு, நிறம், திறமை, அறிவு இவையும் உள்ளடங்கும்) சக்தியைப் பொறுத்ததாகும் என்பது இன்றைய நவீன டார்வினியமாகும்.
பிற
டார்வினின் கண்டுபிடிப்புகளைப் பற்றிய மற்ற நூல்கள் ‘மனிதனின் மரபுவழி’ மற்றும் ‘தாவரங்களின் இடம்பெயர்த் திறன்’ ஆகியனவாகும். மேலும் மண்ணின் வளத்திற்கும், பயிர் வளர்ப்புக்கும் முக்கிய காரணமாக விளங்குவது மண்ணில் வாழும் மண்புழுக்கள் என்பதையும் டார்வின் தெளிவுபடுத்தினார். அவருடைய நூலான “தாவர வளர்ச்சிக்குப் புழுக்களின் பங்கு” என்பது மண் ஆராய்ச்சியும், மண்புழுக்களின் ஆய்வும் ஒன்றோடொன்று எவ்வளவு தொடர்புடையன என்பதை விளக்குவதாகும்.
இறப்பு
சார்லஸ் டார்வின் 1882ஆம் ஆண்டு ஏப்பிரல் 19ஆம் நாள் காலமானார். இங்கிலாந்தின் வெஸ்ட் மினிஸ்டர் அப்பேயில் அவரது உடல் அடக்கம் செய்யப்பட்டது.
வெளி இணைப்புகள்
பகுப்பு:1809 பிறப்புகள் பகுப்பு:1882 இறப்புகள் பகுப்பு:ஆங்கிலேய எழுத்தாளர்கள் பகுப்பு:எடின்பரோ பல்கலைக்கழக முன்னாள் மாணவர்கள் பகுப்பு:தாவரவியலாளர்கள் பகுப்பு:பூச்சியியலாளர்கள் பகுப்பு:நிலவியலாளர்கள் பகுப்பு:இயற்கையியலாளர்கள் பகுப்பு:பயண எழுத்தாளர்கள் பகுப்பு:விலங்கின நடத்தையியலாளர்கள் பகுப்பு:உயிரியலாளர்கள் பகுப்பு:பரிணாம உயிரியல் பகுப்பு:மாந்தரினப் படிமலர்ச்சி பகுப்பு:அறிவியலாளர்கள் பகுப்பு:மரபியலாளர்கள் பகுப்பு:பிரித்தானிய உயிரியலாளர்கள்
நந்தி திருமண விழா
நந்தி திருமண விழா நந்தியெம்பெருமானுக்கும், சுயசாம்பிகைக்கும் வைத்தியநாதசாமி முன்னிலையில் தமிழ்நாடு, அரியலூர் மாவட்டம், திருமழபாடியில் நடைபெறுகின்ற திருமண விழாவாகும்.
நந்தியெம்பெருமான் பிறப்பு
திருவையாறு அருகே அந்தணபுரம் என்னும் சிற்றூரில் வசித்துவந்தார் சிலாத முனிவர். குழந்தைப் பேறு இல்லாமல் இருந்த அவர் குழந்தைப்பேற்றிற்காக திருவையாறு ஐயாறப்பரை நோக்கித் தவம் செய்தார். அவர் முன் தோன்றிய ஐயாறப்பர், ‘சிலாதனே! நீ புத்திரகாமேஷ்டி யாகம் செய்து, யாகபூமியை உழும் போது பெட்டகம் ஒன்று தோன்றும். அதில் ஒரு புத்திரன் காணப்படுவான். அவனை எடுத்துக் கொள்வாயாக. அவன் 16 வயது வரை உன்னுடன் இருப்பான்’ என அருளினார். உழுத நிலத்திலிருந்து பெட்டகம் ஒன்று கிடைக்க, அதிலிருந்து குழந்தையையும் பெற்றார் சிலாத முனிவர். அக்குழந்தைக்கு செப்பேசன் என்று பெயர் சூட்டி வளர்த்தார். 14 வயதிற்குள் அனைத்து வித்தைகளையும் கற்றுத் தேர்ந்தான் செப்பேசன்.
அந்தணர்குறிச்சியில் விழா
தற்போது அந்தணர்குறிச்சி என அழைக்கப்படுகின்ற அவ்விடத்தில் நந்தியெம்பெருமான் பிறப்பு விழா சிறப்பாகக் கொண்டாடப்படுகிறது. விழாவின்போது சந்தனம், மஞ்சள், தயிர், தேன், பால், இளநீர் போன்ற திரவியங்களைக் கொண்டு சிறப்பு அபிஷேகங்கள் நந்தியெம்பெருமானுக்குச் செய்யப்படுகிறது. அதே நாள் மாலையில் ஐயாறப்பர் கோயிலில் அவருக்குப் பட்டாபிஷேகம் நடத்தப்பெறுகிறது. அதனைத் தொடர்ந்து சிறப்பு அபிஷேகம், தீபாராதனை நடைபெறல். சிறப்பு அலங்காரத்தில் வீதியுலா நடைபெறுகிறது. மறுநாள் காலையில் ஐயாறப்பர் அறம் வளர்த்த நாயகியுடன் கண்ணாடிப் பல்லக்கிலும், நந்தியெம்பெருமான் பட்டு வேட்டி, பட்டுச்சட்டை அணிந்து மாப்பிள்ளைக் கோலத்தில் குதிரை வாகனத்திலும் அமர்ந்து வாண வேடிக்கை, இன்னிசைக் கச்சேரியுடன் புறப்பட்டு தில்லைஸ்தானம், கடுவெளி, வைத்தியநாதன்பேட்டை வழியாக கொள்ளிடம் ஆற்றில் இறங்கி அன்று மாலை திருமழபாடி வந்து சேர்கிறார்.
நந்திக்கல்யாணம் முந்திக்கல்யாணம்
இறைவனே முன்னின்று திருமணத்தை நடத்தி வைத்ததால் நந்தியெம்பெருமான் திருமணத்தைக் காணும் இளைஞர்களுக்கும் கன்னியர்களுக்கும் திருமணத் தடைகள் நீங்கிக் காலத்தே திருமணம் கைகூடி வரும் என்ற நம்பிக்கை பரவலாக உள்ளது. ‘நந்தி’ கல்யாணம் பார்த்தால் முந்திக் கல்யாணம் நடக்கும்’ என்ற சொல் வழக்கு இன்றளவும் மக்களிடம் செல்வாக்குடன் இருக்கிறது.
16 மார்ச் 2019இல் நடைபெற்ற திருமண விழா படத்தொகுப்பு
பகுப்பு:தமிழர் விழாக்கள் பகுப்பு:நந்தி
ஒப்பத்தவாடி
ஒப்பத்தவாடி (Oppaththavadi) என்பது இந்தியாவின்,  தமிழ்நாடு மாநிலம், கிருட்டிணகிரி மாவட்டம், பர்கூர் வட்டத்துக்கு உட்பட்ட  ஒரு வருவாய் கிராமம் ஆகும்.
மக்கள் வகைப்பாடு
இந்த ஊரானது மாவட்டத்தின் தலைநகரான கிருஷ்ணகிரியில் இருந்து 23 கிலோமீட்டர் தொலைவிலும், வட்டத் தலைநகரான பர்கூரிலிருந்து 6 கிலோமீட்டர் தொலைவிலும், மாநிலத் தலைநகரான சென்னையில் இருந்து 243 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 2156  வீடுகள் உள்ளன. கிராமத்தின் மொத்த மக்கள் தொகையானது 9604 ஆகும். இதில் ஆண்கள் எண்ணிக்கை 4805, பெண்களின் எண்ணிக்கை 4799 என உள்ளது. மக்களின் கல்வியறிவு விகிதமானது 65.76 % என உள்ளது.இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
மேற்கோள்கள்
பகுப்பு:கிருஷ்ணகிரி மாவட்டத்திலுள்ள கிராமங்கள்
குல்சன் ராய் காத்ரி
குல்சன் ராய் காத்ரி (Gulshan Rai Khatri) என்பவர் ஓர் இந்திய மருத்துவர் மற்றும் ஒரு பொது சுகாதார நிபுணராவார். உலகளவில் காசநோய் நோயைத் தடுப்பதற்கான முயற்சியில் பெரும் பங்காற்றியவர் என்பதற்காக நன்கு அறியப்படுகிறார். மருத்துவம் மற்றும் மருத்துவக் கல்வித் துறைகளில் குல்சன் செய்த பங்களிப்புகளுக்காக இந்திய அரசு இவருக்கு நான்காவது உயர் குடிமகன் விருதான பத்மசிறீ விருதை 2013 ஆம் ஆண்டு வழங்கி சிறப்பித்தது.
வாழ்க்கை
குல்சன் ராய் காத்ரி பாக்கித்தான் நாட்டைச் சேர்ந்த தேரா இசுமாயில் கானைச் சேர்ந்தவராவார். ஆனால் இந்தியா பாக்கித்தான் பிரிவினையின்போது இவர் தனது குடும்பத்தினருடன் டெல்லிக்கு குடிபெயர்ந்தார். புதுடெல்லியில் அமைந்துள்ள மௌலானா ஆசாத் மருத்துவக் கல்லூரியில் மருத்துவ பட்டத்தை 1966 ஆம் ஆண்டில் பெற்றார். பொது சுகாதாரத்தில் முதுநிலைப் பட்டமும், சமூக மருத்துவத்தில் நிபுணத்துவம் சார்ந்த முதுநிலைப் பட்டமும் பெற்றுள்ளார். .
காத்ரி மருத்துவ பட்டம் பெற்ற பின்னர் 1966 ஆம் ஆண்டு இந்திய அரசு பணியில் சேர்ந்து பணியாற்றினார். சில ஆண்டுகளுக்கு பின் நாடு தழுவிய காசநோய் ஒழிப்புத் திட்டத்தின் தலைவராக உயர்ந்தார். 1998 ஆம் ஆண்டு மட்டும் 18 மில்லியன் நோயாளிகளுக்கு டாட்சு முறையின் மூலம் காசநோய்க்கு சிகிச்சையையும் மற்றும் நாட்பட்ட நுரையீரல் அடைப்பு நோய்க்கு சிகிச்சை முறைகளை நிர்வகித்தார். இவருடைய மொத்த பணிக்காலத்தில் கிட்டத்தட்ட 500 மில்லியன் நோயாளிகளுக்கு காசநோய் சிகிச்சை அளித்து  2002 ஆம் ஆண்டில் ஓய்வு பெற்றார்.
ஓய்வு பெற்ற பின்னர் காத்ரி உலக நுரையீரல் அறக்கட்டளையில் நுரையீரல் ஆரோக்கியம் குறித்த தொழில்நுட்ப ஆலோசகராகராகப் பணியாற்றினார். காசநோய் குறித்த உலக சுகாதார அமைப்பு நிபுணர் ஆலோசனைக் குழுவின் உறுப்பினராகவும் பொறுப்பேற்றார். உலகளாவிய ஆலோசகர் என்ற முறையில் முக்கிய உரைகளைகளை வழங்குவதற்காக காத்ரி பல பயிற்சி பட்டறைகள் மற்றும் கருத்தரங்குகளில் பங்கேற்றார். குல்சன் ராய் காத்ரிக்கு 2013 ஆம் ஆண்டு இந்திய அரசாங்கத்தின் நான்காவது உயர் குடிமகன் விருதான பத்மசிறீ விருது வழங்கப்பட்டது.
புற இணைப்புகள்
பகுப்பு:வாழும் நபர்கள் பகுப்பு:1944 பிறப்புகள் பகுப்பு:இந்திய மருத்துவர்கள் பகுப்பு:பத்மசிறீ விருது பெற்ற மருத்துவத்துறையினர்
ஏ மேடள்ளி
'''ஏ. மேடள்ளி' (A Medihalli'') என்பது இந்தியாவின் தென் மாநிலமான கர்நாடகத்தில் உள்ள ஒரு சிற்றூர் ஆகும். இது கர்நாடகத்தின் பெங்களூர் மாவட்டத்தில் உள்ள ஆனேகல் வட்டத்தில் அமைந்துள்ளது.
அமைவிடம்
இந்த ஊரானது மாநில தலைநகரான பெங்களூரில் இருந்து 35 கிலோமீட்டர் தொலைவிலும், ஆனேகலில் இருந்து 35 கிலோமீட்டர் தொலைவிலும் உள்ளது.
குறிப்புகள்
பகுப்பு:பெங்களூர் நகர மாவட்டத்தில் உள்ள கிராமங்கள் பகுப்பு:Coordinates on Wikidata
கதிர் செறிவு வரைபடம்
கதிர் செறிவு வரைபடம் (actinograph) என்பது ஒளியின் அளவை அளக்கப் பயன்படுகிறது. இதன் மூலம் புகைப்படத்தில், எந்த அளவிற்கு ஒளியைக் காட்ட வேண்டும் என்பது கணிக்கப்படுகிறது. அதாவது ஒளிப்படத்துறையில், இடத்திற்கு ஏற்றாற் போல் ஒளிச்செறிவின் அளவை நிர்ணயிக்க உதவுகிறது.
ஆரம்ப கால கதிர் செறிவு வரைபடங்கள் 24 மணி நேரமும் பதிவிடப்பட்டன. சுழலும் புகைப்படச் சுருளில் வரைபடமானது வரையப்பட்டது. அரச கார்ன்வெல் தொழிற்நுட்ப கழகத்தில் (Royal Cornwall Polytechnic Society) 1845 ஆம் ஆண்டு இராபர்ட் கண்ட் இப்படத்தைப் பற்றி விளக்கியுள்ளார்.
1888 ல் பெர்டினன்ட் கர்டர் (Ferdinand Hurter) மற்றும் வெரோ சார்லசு டிாிபீல்டு (Vero Charles Driffield) ஆகியோர் சூரிய ஒளியின் திறனையும், புகைப்படக்கருவியின் துளையை எவ்வளவு நேரம் திறக்க வேண்டும் என்பதையும் அளக்கும் கருவியை உருவாக்கி, அதற்குக் காப்புரிமை பெற்றனர். இவை முதலில் நழுவு சட்டங்களாக மட்டுமே வடிவமைக்கப்பட்டன. பின்னரே வரைப்படத்தாள் இணைக்கப்பட்டது.
1911 ல் ஆர்தர் வில்லியம் கிளைடென் (Arthur William Clayden) இக் கருவியை வானிலையியலர்களும் பயன்படுத்தும் வண்ணம் வடிவமைத்தார். கதிர்வீசலில் ஏற்படும் மாற்றத்தைப் பதிவிட மற்றும் கண்காணிக்க இக் கருவி பயன்படுத்தப்பட்டது.
மேற்கோள்கள்
பகுப்பு:ஒளிப்பட நுட்பங்கள் பகுப்பு:ஒளியியல் தொடர்பான குறுங்கட்டுரைகள் பகுப்பு:ஒளிப்படவியல்
சிட்டி பாபு (வீணைக் கலைஞர்)
வீணை சிட்டிபாபு என அறியப்பட்ட சிட்டி பாபு (அக்டோபர் 13, 1936 – பிப்ரவரி 9, 1996) தென்னிந்தியாவைச் சேர்ந்த வீணைக் கலைஞராவார்.
பிறப்பும், இசைப் பயிற்சியும்
ஆந்திர மாநிலம் காக்கிநாடாவில் பிறந்த சிட்டிபாபுவின் இயற்பெயர் ஹனுமானுலு என்பதாகும். ஈமனி சங்கர சாஸ்திரி என்பவரிடம் வீணைப் பயிற்சி பெற்றார்.
தனது தந்தை செல்லப்பள்ளி ரங்காராவ் ஒருமுறை வீணை வாசித்துக் கொண்டிருந்தபோது, தவறொன்றை 5 வயது சிறுவன் சிட்டி பாபு சுட்டிக்காட்டினார்.
திரைப்படத் துறைப் பங்களிப்புகள்
திரைப்பட இசைக்குழுக்களில் வீணை வாசித்துள்ளார். சம்பூர்ண இராமாயணம் திரைப்படத்தில் இராவணன் வாசிப்பதாக அமைக்கப்பட்ட 'சங்கீத சௌபாக்கியமே' எனும் பாடலில் வீணை வாசித்தவர் இவரே. தேசிய விருது பெற்ற திக்கற்ற பார்வதி எனும் திரைப்படத்தின் இசையமைப்பாளர் சிட்டிபாபு ஆவார்.
மேடைக் கச்சேரிகள்
இவரது கச்சேரிகளில் இடம்பெறும் கதனகுதூகலம், குக்குக் பாட்டு போன்றவை நேயர்களிடம் வரவேற்பைப் பெற்றன.
குடும்பம்
இவரின் மனைவி, சுதந்திரப் போராட்ட வீரர் பட்டாபி சீத்தாராமய்யாவின் பேத்தியாவார். சிட்டிபாபுவின் மகன் சுந்தர் சி. பாபு பிரபல திரைப்பட இசையமைப்பாளர்.
வெளியிணைப்புகள்
பகுப்பு:வீணை இசைக் கலைஞர்கள் பகுப்பு:1936 பிறப்புகள் பகுப்பு:1996 இறப்புகள் பகுப்பு:சங்கீத நாடக அகாதமி விருது பெற்றவர்கள் பகுப்பு:கலைமாமணி விருது பெற்றவர்கள் பகுப்பு:சங்கீத சூடாமணி விருது பெற்றவர்கள்
சந்திரசேகர கம்பரா
சந்திரசேகர கம்பரா (பிறப்பு: ஜனவரி 2, 1937) ஒரு பிரபல இந்திய கவிஞர், நாடக ஆசிரியர், நாட்டுப்புறவியலாளர், கன்னட மொழியில் திரைப்பட இயக்குனர் ஆவார். மேலும் அம்பியில் (கர்நாடகம்) உள்ள கன்னட பல்கலைக்கழகத்தின் நிறுவனர்-துணைவேந்தரும் ஆவார். வினயக் கிருஷ்ணா கோகக் (1983) மற்றும் யு.ஆர்.அனந்தமூர்த்தி (1993) ஆகியோருக்கு பிறகு நாட்டின் முதன்மை இலக்கிய நிறுவனமான சாகித்ய அகாதமியின் தலைவரும் ஆவார். த. ரா. பேந்திரேவின் படைப்புகளைப் போலவே கன்னட மொழியில் தனது நாடகங்களிலும், கவிதைகளிலும் வடக்கு கர்நாடக பேச்சுவழக்கு திறம்பட தழுவியதற்காக அவர் அறியப்படுகிறார்.
கம்பாராவின் நாடகங்கள் முக்கியமாக நாட்டுப்புற அல்லது புராணங்களைச் சுற்றி தற்காலப் பிரச்சினைகளுடன் ஒன்றிணைந்து, நவீன வாழ்க்கை முறையை அவரது கடினமான கவிதைகளால் ஊக்குவிக்கின்றன. அவர் அத்தகைய இலக்கியத்தின் முன்னோடியாக மாறிவிட்டார். ஒரு நாடக ஆசிரியராக அவரது பங்களிப்பு கன்னட நாடகத்திற்கு மட்டுமல்ல, பொதுவாக இந்திய நாடகத்துக்கும் குறிப்பிடத்தக்கதாகும். ஏனெனில் அவர் நாட்டுப்புற மற்றும் நவீன நாடக வடிவங்களின் கலவையை அறிந்தார்.
2010 ஆம் ஆண்டிற்கான ஞானபீட விருது,  2011 ஆம் ஆண்டு வழங்கப்பட்டது. மேலும், சாகித்திய அகாதமி விருது, இந்திய அரசின் பத்மஸ்ரீ, கபீர் சம்மன், காளிதாஸ் சம்மன் மற்றும் பம்பா விருது உள்ளிட்ட பல மதிப்புமிக்க விருதுகள் அவருக்கு வழங்கப்பட்டுள்ளன. ஓய்வு பெற்ற பின்னர், கம்பாரா மாநிலச் சட்டமன்ற மேலவை (இந்தியா) உறுப்பினராக நியமிக்கப்பட்டார், அதில் அவர் தலையீடுகள் மூலம் குறிப்பிடத்தக்க பங்களிப்புகளை வழங்கினார்.
ஆரம்பகால வாழ்க்கை
மும்பை மாகாணத்தின் பெல்காம் மாவட்டத்தில் (இன்று கருநாடகாவில் ) கோடகேரி என்ற கிராமத்தில் சந்திரசேகர கம்பரா பிறந்தார். அவர் குடும்பத்தில் மூன்றாவது மகனாக இருந்தார், சகோதரர்கள் பராசப்பா மற்றும் யல்லப்பா ஆகியோர் கிராமத்தில் உள்ள கம்பாரா குடும்பத்தைச் சேர்ந்த சிறிய வீட்டில் இன்னும் வசித்து வருகின்றனர். சிறுவயதிலிருந்தே கம்பாரா நாட்டுப்புற கலைகள், உள்ளூர் கலாச்சாரம் மற்றும் சடங்கு ஆகியவற்றில் ஆர்வம் கொண்டிருந்தார். கன்னட எழுத்தாளர்களில் குமார வியாசர், பசவர், குவெம்பு மற்றும் கோபாலகிருஷ்ண அடிகா  ஆங்கில எழுத்தாளர்களில் டபிள்யூ. பி. யீட்சு, வில்லியம் சேக்சுபியர் மற்றும் பெடரிக்கோ கார்சியா லோர்க்கா ஆகியோர் அவருக்கு பிடித்தமானவர்கள்.
தனது சொந்த மாவட்டத்தில் சிவாபூர் கம்பர் மாஸ்டர் என்று பிரபலமாக அறியப்பட்ட கம்பாரா, கோகக்கில் பள்ளிப்படிப்பை முடித்து, லிங்கராஜ் கல்லூரியில் உயர் கல்விக்காக பெலகாவிக்கு திரும்பினார். வறுமை காரணமாக, அவர் பள்ளியை விட்டு வெளியேற வேண்டியிருந்தது ஆனால் சவலகி மடத்தில் (தங்குமிடம்) ஜகத்குரு சித்தாரம் சுவாமிஜி கம்பராவை ஆசீர்வதித்தார் மற்றும் அவரது ஆரம்ப மற்றும் உயர்நிலைப் பள்ளி கல்விச் செலவுகள் அனைத்தையும் கவனித்துக்கொண்டார். அதனால்தான் கம்பாரா தனது பல எழுத்துக்களில் அவரை தீர்க்கதரிசியாக மதிக்கிறார். முதுகலைப் பட்டப்படிப்புக்குப் பிறகு, தார்வாட்டின் கர்நாடக பல்கலைக்கழகத்தில் உத்தர கர்நாடகடா ஜனபாத் ரங்பூமி ("வடக்கு கர்நாடகாவின் நாட்டுப்புற அரங்கம்") பற்றிய ஆய்வறிக்கை செய்தார்.
தொழில்
சிக்காகோ பல்கலைக்கழகத்தில் கற்பிப்பதில் சிறிது காலம் கழித்து, பெங்களூர்ப் பல்கலைக்கழகத்தில் இருபது ஆண்டுகளுக்கும் மேலாக கற்பித்தார் மற்றும் ஃபுல்பிரைட் அறிஞராக இருந்தார்.
12 பிப்ரவரி 2018 அன்று சாகித்திய அகாதமியின் தலைவராக தேர்ந்தெடுக்கப்பட்டார்.
1996 முதல் 2000 வரை புதுடெல்லியின் நேஷனல் ஸ்கூல் ஆஃப் டிராமா நிறுவனத்தின் தலைவராகவும், 1980 முதல் 1983 வரை கர்நாடக நடகா அகாதமியின் தலைவராகவும் பணியாற்றினார். கன்னட இலக்கியங்களில், அவரது கவிதைகள் மற்றும் நாடகங்களில் கன்னடத்தின் வடக்கு கருநாடக வட்டாரமொழி வழக்கைப் பயன்படுத்தத் தொடங்கினார்.
அம்பியில் உள்ள கன்னட பல்கலைக்கழகத்தின் நிறுவனர் துணைவேந்தராக கம்பாரா இருந்தார். கன்னட இலக்கியம் மற்றும் கருநாடக கலாச்சாரம் குறித்த அவரது மகத்தான பார்வை, அதைக் கட்டியெழுப்ப அவர் அர்ப்பணிப்பைக் காட்டிய விதத்தில் பிரதிபலிக்கிறது. கட்டிடக்கலை, கருநாடகாவின் பல்வேறு வகையான கலாச்சாரம் மற்றும் சமுதாயத்தை உள்ளடக்கிய பாடங்களின் தேர்வு, இடத்தின் தேர்வு, ஆசிரிய அல்லது கல்வி நடவடிக்கைகள், அவர் மாநிலத்தின் பல்வேறு பகுதிகளிலிருந்து வரைவு செய்த அறிஞர்கள் மற்றும் அவர் அறிமுகப்படுத்திய கவுரவ டாக்டர் பட்டத்திற்கு பதிலாக நாடோஜா கவுரவ விருது போன்றவை பல ஆண்டுகளாக அவரது இலக்கியப் படைப்புகளினால் உருவானது என்பதைக் காட்டுங்கிறது.
கன்னட மொழியுடன் பாடசாலைக் கல்வியை கற்பிக்கும் ஊடகமாக வழங்குவதில் அவர் வலுவான ஆதரவாளர். இந்த நிலைப்பாட்டிற்கான அவரது நியாயம் என்னவென்றால், தாய்மொழி மட்டுமே ஒரு " அனுபவத்தை " வழங்க முடியும், இது வேறு எந்த மொழியும் கற்றல் மற்றும் கற்றலின் ஒருங்கிணைந்த பகுதியாக மக்களுக்கு "தகவல்களை" மட்டுமே தருகிறது, இது அவர்களுக்கு குறைந்த திறனைக் கொடுக்கிறது. "குழந்தையின் தாய்மொழியில் கல்வியை வழங்குவது ஒரு முக்கியமான பிரச்சினை" என்ற ஐக்கிய நாடுகள் கல்வி, அறிவியல், பண்பாட்டு நிறுவனத்தின் பரிந்துரையுடன் இது ஒத்துப்போகிறது.
குறிப்புகள்
பகுப்பு:ஞானபீட விருது பெற்றோர் பகுப்பு:பெளகாவி மாவட்ட நபர்கள் பகுப்பு:வாழும் நபர்கள் பகுப்பு:கன்னட எழுத்தாளர்கள் பகுப்பு:கன்னடக் கவிஞர்கள் பகுப்பு:கன்னடத் திரைப்பட இயக்குநர்கள் பகுப்பு:1937 பிறப்புகள் பகுப்பு:மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள் பகுப்பு:இலக்கியம் மற்றும் கல்வியில் பத்மசிறீ விருது பெற்றவர்கள்
பாகா அருங்காட்சியகம்
பாகா அருங்காட்சியகம் ( Bagha Museum ) வங்காளதேசத்தின்  ராச்சாகி மாவட்டம்  பாகா உபசீலாவில் உள்ள ஓர் அருங்காட்சியகம் ஆகும். 2012 ஆம் ஆண்டு சூலை மாதம் இது நிறுவப்பட்டது. 2015 ஆம் ஆண்டு மே மாதம் 7 ஆம் தேதியன்று பொது மக்களுக்காகத் திறக்கப்பட்டது.
வரலாறு
பாகா அருங்காட்சியகம் வங்கதேச தொல்லியல் துறையால் பராமரிக்கப்படுகிறது. 2012 ஆம் ஆண்டே கட்டுமானம் நிறைவடைந்தாலும் அருங்காட்சியகம் 7 மே 2015 அன்றுதான் பொதுமக்களுக்காகத் திறக்கப்பட்டது.
அனுமதிச்சீட்டு
அருங்காட்சியகத்தின் வாயிலுக்கு அருகில் ஒரு விற்பனையகம் உள்ளது. அனுமதிச்சீட்டு ஒரு நபருக்கு 15 ரூபாய் என விற்கப்படுகிறது. இருப்பினும் ஐந்து வயதுக்குட்பட்ட குழந்தைகளுக்கு அனுமதிச்சீட்டு  தேவையில்லை. உயர்நிலைப் பள்ளிக் குழந்தைகள் மற்றும் இளம் பருவத்தினருக்கான நுழைவுக் கட்டணம் 5 ரூபாய்களாகும். சார்க் வெளிநாட்டு பார்வையாளர்களுக்கு அனுமதிச்சீட்டு 50 டாக்காக்களும் மற்ற வெளிநாட்டு பார்வையாளர்களுக்கு 200 டாக்காக்களும் கட்டணமாக நிர்ணயிக்கப்பட்டுள்ளது.
மேற்கோள்கள்
பகுப்பு:Coordinates on Wikidata பகுப்பு:வங்காளதேசம் பகுப்பு:ராஜ்ஷாஹி கோட்டம்
ஜோன் லீவர்
பகுப்பு:இங்கிலாந்துத் துடுப்பாட்டக்காரர்கள் பகுப்பு:1949 பிறப்புகள் பகுப்பு:எஸ்செக்ஸ் துடுப்பாட்டக்காரர்கள் பகுப்பு:வாழும் நபர்கள் பகுப்பு:விசுடென் துடுப்பாட்டக்காரர்கள்
சுமன் அரிப்பிரியா
சுமன் அரிப்ரியா (SumanHaripriya) ஓர் இந்திய திரைப்பட இயக்குனர், தயாரிப்பாளர் மற்றும் அரசியல்வாதி ஆவார்.
வாழ்க்கைக்குறிப்பு
அரிப்ரியா ஜூன் 1, 1979 ஆம் ஆண்டு சூன் மாதம் 1 ஆம் தேதியன்று கவுகாத்தியில் இயித்தன் சக்ரவர்த்தி மற்றும் பியோயா சக்ரவர்த்தி தம்பதியருக்கு மகளாகப் பிறந்தார். இவரது தாயார், பியோயா சக்ரவர்த்தி, கௌகாத்தி தொகுதியிலிருந்து பாரதிய சனதா கட்சியின் சார்பாகப் போட்டியிட்டு வேற்ரிபெற்ற முன்னாள் நாடாளுமன்ற உறுப்பினர் ஆவார். புது தில்லியின் இயாமியா மில்லியா இசுலாமியா கல்லூரியில் சமூகவியல் பாடத்தில் முதுகலை பட்டம் பெற்றுள்ளார், நொய்டாவில் உள்ள  ஆசிய திரைப்படம் &தொலைக்காட்சி அகாடமியில் படித்து  திரைப்படம் மற்றும் தொலைக்காட்சியில் பட்டயம் பெற்றார். புது தில்லியின் பாரதிய வித்யா பவனில் வேத சோதிடப் பாடத்தில் பட்டம் பெற்றார்.
திரை வாழ்க்கை
அரிப்ரியா அசாமிய சினிமாவுடன் தொடர்பு கொண்டிருந்தார். சில அசாமிய திரைப்படங்களை இயக்கியுள்ளார். அவரது படமான கடம்தோல் கிருட்டிணா நாச்சே 53 ஆவது தேசிய திரைப்பட விருதுகளில் சிறந்த அசாம் மொழி திரைப்படம் விருதைப் பெற்றுள்ளது.
அரசியல்
அரிப்ரியா பாரதிய சனதா கட்சி அரசியல்வாதியாவார். 2016 ஆம் ஆண்டு நடைபெற்ற அசாம் சட்டமன்றத் தேர்தலில் ஆயோவிலிருந்து தேர்ந்தெடுக்கப்பட்டார்.
மக்கள் தொடர்பு
கொரோனா பேருந்தொற்றுக்கு எதிராக பசுவின் சிறுநீர் மற்றும் சாணத்தை பயன்படுத்தலாம் என்று அரிப்ரியா பரிந்துரைத்தார். "மாட்டுச் சாணத்தில் பல நன்மைகள் உள்ளன. அது கொரோனா தீநுண்மியைக் கொல்லும் என்று தான் நினைப்பதாக தேரிவித்துள்ளார். மாட்டுச் சிறுநீரும் பயனுள்ளதாக இருக்கும். மாட்டுச் சாணம் மற்றும் மாட்டுச் சிறுநீரைக் கொண்டு புற்றுநோயைக் குணப்படுத்த முடியும் என்றும் அவர் பரிந்துரைத்தார்.
மேற்கோள்கள்
பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:வங்காள மக்கள் பகுப்பு:வாழும் நபர்கள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:1979 பிறப்புகள் பகுப்பு:பாரதிய ஜனதா கட்சி அரசியல்வாதிகள் பகுப்பு:அசாமியத் திரைப்பட இயக்குநர்கள்
கோவைத்தம்பி
கோவைத்தம்பி (Kovaithambi, பி. 28 நவம்பர் 1940) என்பவர் ஒரு இந்திய திரைப்பட தயாரிப்பாளர் மற்றும் அரசியல்வாதி ஆவார். இவர் முதன்மையாக 1980 களில், தமிழகத் திரைப்படத்துறையில் தீவிரமாக இருந்தவர்.
ஆரம்ப கால வாழ்க்கை
விவசாய தம்பதியரான பெருமாள் உடையார் மற்றும் சுந்தாய் அம்மாள் ஆகியோருக்கு 1940 நவம்பர் 28 அன்று கோவைத்தம்பி பிறந்தார். கோயம்புத்தூரில் உள்ள ஆர். எஸ். புரம் நகராட்சி ஆண்கள் மேல்நிலைப்பள்ளியில் தனது பள்ளிப் படிப்பை முடித்தார். அந்த கால கட்டத்தில் ம. கோ. இராமச்சந்திரன், கா. ந. அண்ணாதுரை, மு. கருணாநிதி, ஈ. வெ. கி. சம்பத், இரா. நெடுஞ்செழியன், நாஞ்சில் கி. மனோகரன், க. அன்பழகன் போன்ற அரசியல்வாதிகளின் உரைகளால் பெரிதும் கவரப்பட்டார். இவர் பல பள்ளி நாடகங்களிலும் எழுதி நடித்தார்.
திரைப்படம்
1981 ஆம் ஆண்டில், கோவைதாம்பி மதர்லேண்ட் பிக்சர்ஸ் நிறுவனத்தை நிறுவினார், இந்த நிறுவனம் தயாரித்த முதல் படம் ஆர். சுந்தரராஜன் இயக்குநராக அறிமுகமான பயணங்கள் முடிவதில்லை (1982), இது வெள்ளி விழா கண்டு வெற்றி பெற்றது ; படத்தின் கதைக்காக கோவைதாம்பி பெருமை பெற்றார். 1980 களில் இளமை காலங்கள் (1983), இதய கோவில் (1985),  உதயகீதம் (1985) உள்ளிட்ட வணிகரீதியாக வெற்றிகரமான திரைப்படங்களைத் தயாரித்தார். செம்பருதிக்கு (1992) பிறகு, கோவைதாம்பி தயாரிப்பிலிருந்து விலகி இருந்தார். 2008 ஆம் ஆண்டில், இவர் ஏன் இப்படி மயக்கினாய் படத்தயாரிப்பின் மூலமாக மீண்டும் படத் தயாரிப்புப் பணிக்கு வர முயற்சித்தார், இது இறுதியில் வெளியிடப்படவில்லை; கோவைத்தம்பியின் மறுபிரவேசப் படம் அதற்கு பதிலாக உயிருக்கு உயிராக (2014) என்று ஆனது.
வெளி இணைப்புகள்
பகுப்பு:தமிழக அரசியல்வாதிகள் பகுப்பு:தமிழ்த் திரைப்படத் தயாரிப்பாளர்கள் பகுப்பு:வாழும் நபர்கள் பகுப்பு:இந்தியத் திரைப்படத் தயாரிப்பாளர்கள் பகுப்பு:1940 பிறப்புகள்
சமான் சர்வதேச பள்ளி
சமான் சர்வதேச பள்ளி (Zaman International School ) என்பது கம்போடியா தலைநகர் புனோம் பென்னில் இருக்கும் ஒரு தனியார் பன்மொழி சர்வதேச பள்ளி ஆகும். இப்பள்ளியானது 1997 ஆம் ஆண்டு சமான் என்ற  துருக்கிய தினசரி பத்திரிகையின் முன்னாள் பத்திரிகையாளரால் நிறுவப்பட்டது. சமான் சர்வதேச பள்ளி, இசுலாமியர்களின் குலென் இயக்கத்துடன் தொடர்பு கொண்ட ஒரு பள்ளி என இணையதள ஆதாரங்கள் தெரிவிக்கின்றன.
மேற்கோள்கள்
பகுப்பு:கம்போடியாவில் கல்வி
அகபல்கோ
அகபல்கோ டி யுவாரெசு (Acapulco de Juárez, ), பொதுவாக அகபல்கோ, மெக்சிக்கோவின் அமைதிப் பெருங்கடலோரத்தில் குயிர்ரெரோ மாநிலத்தில் அமைந்துள்ள ஓர் நகராட்சியும் முதன்மைத் துறைமுகமும் ஆகும். இந்த நகரம் மெக்சிக்கோ நகரத்திலிருந்து தென்மேற்கே 380 km தொலைவில் அமைந்துள்ளது. ஆழமான, அரைவட்டமாக அமைந்த விரிகுடாப் பகுதியில் அமைந்துள்ளதால் அகபல்கோ ஓர் இயற்கைத் துறைமுகமாக மெக்சிக்கோவின் துவக்க குடிமைப்படுத்தல் காலத்திலிருந்தே இருந்து வந்துள்ளது. பனாமாவிலிருந்து ஐக்கிய அமெரிக்காவின் சான் பிரான்சிஸ்கோ செல்லும் கப்பல்கள் இங்கு வந்து செல்கின்றன. மாநிலத்தின் தலைநகரான சில்பான்சிங்கோவை விட பெரிய நகரமாக அகபல்கோ விளங்குகின்றது. தவிரவும் இது மெக்சிக்கோவின் மிகப்பெரும் கடற்கரையாகவும் சுகவாசத்தலமாகவும் (பால்னியாரியோ) விளங்குகின்றது.
மெக்சிக்கோவின் பழமைவாய்ந்த கடலோர மனமகிழ் இடமாக புகழ்பெற்றுள்ள அகபல்கோ 1950களில் ஹாலிவுட் நட்சத்திரங்களும் பெருந்தனவந்தர்களும் பொழுதுபோக்குமிடமாக இருந்தது. இன்றும் இரவு வாழ்க்கைக்காக புகழ்பெற்றுள்ள அகபல்கோ பல சுற்றுலாப் பயணிகளைக் கவர்ந்தாலும் இவர்களில் பெரும்பாலானவர்கள் உள்ளூர் மெக்சிக்கோ நாட்டினரே. பொழுதுபோக்குத்தலம் இரண்டாகப் பிரிக்கப்பட்டுள்ளது: விரிகுடாவின் வடமுனை "மரபான" பகுதியாக கருதப்படுகின்றது - இங்குதான் இருபதாம் நூற்றாண்டில் புகழ்பெற்றவர்கள் விடுமுறையைக் கழித்தனர். தென் முனையில் தற்கால நவீன சொகுசு உயரடுக்கு தங்குவிடுதிகள் உள்ளன.
"அகபல்கோ" என்ற பெயர் நாகவற் மொழியில் Aca-pōl-co என்பதிலிருந்து பிறந்துள்ளது; இதன் பொருள் "தேவைகள் அழிக்கப்படும் அல்லது கழுவிச் செல்லப்படுமிடம்" என்பதாகும். 1885இல் முன்னாள் குடியரசுத் தலைவராக இருந்த பெனிடோ யுவாரெசின் நினைவாக "டி யுவாரெசு" என்ற ஒட்டு அலுவல்முறை ஆவணங்களில் சேர்க்கப்பட்டது.
ஒளிதம்
பகுப்பு:மெக்சிக்கோவிலுள்ள நகரங்களும் ஊர்களும் பகுப்பு:துறைமுகங்கள் பகுப்பு:அமைதிப் பெருங்கடல்
இந்தியப் பிரதம மந்திரிகளின் பட்டியல்
இது இந்தியப் பிரதம மந்திரிகளின் முழுப் பட்டியலாகும். இதில் 1947ல் இந்தியா சுதந்திரம் அடைந்தபோது இந்தியப் பிரதமராக பதவி ஏற்றவரும் இதில் அடங்கும். இந்திய பிரதம மந்திரி என்ற பதவியானது இந்திய அரசாங்கத்தின் தலைமையாகவும், தலைமைச் செயலதிகாரம் கொண்டதாகவும் உள்ள பதவியாகும். இந்தியாவின் நாடாளுமன்ற அமைப்பில், இந்திய அரசியல் அமைப்பு இந்தியக் குடியரசுத் தலைவர் பதவியையே அரசின் தலைமையகாகக் குறிப்பிகிறது, ஆனால், நடைமுறையில், அவரது அதிகாரம் பிரதம மந்திரிக்கும், அவரது அமைச்சரவை சகாக்களுக்கும் வழங்கப்பட்டுள்ளது. இந்திய நாடாளுமன்றத்தின் கீ்ழ் சபையான மக்களவையில் பெரும்பான்மை பெற்றுள்ள கட்சி அல்லது கூட்டணியின் தலைவர் பிரதம மந்திரியாக குடியரசுத் தலைவரால் பதவிப்பிரமாணம் செய்து வைக்கப்படுகிறார்.
தற்போது வாழும் முன்னாள் பிரதமர்கள்
1 September 2023 நிலவரப்படி, இந்தியாவின் முன்னாள் பிரதமர்கள் இருவர் வாழுகின்றனர்:
குறிப்புகள்
* இந்தியா பகுப்பு:இந்தியப் பட்டியல்கள்
வேளாக்குறிச்சி அய்யனார் கோயில்
வேளாக்குறிச்சி அய்யனார் கோயில் தமிழ்நாட்டில் விழுப்புரம் மாவட்டம், வேளாக்குறிச்சி என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
தக்காண முகமை
தக்காண அரசுகளின் முகமை (Deccan States Agency), பிரித்தானிய இந்தியாவின் முகமைகளில் ஒன்றாகும். இதன் தலைமையிடம் பம்பாய் நகரம் ஆகும். தக்காண முகமையில் 18 சுதேச சமஸ்தானங்களும், 12 ஜமீன்தார்களும் இருந்தனர். பிரித்தானிய இந்தியாவின் தக்காண முகமை, தற்கால மகாராட்டிரா மாநிலத்தில், இந்திய விடுதலைக்கு முன்னர் இருந்த	சுதேச சமஸ்தானங்களிடமிருந்து ஆண்டுதோறும் திறை வசூலித்து மும்பை மாகாணத்தின் ஆளுநருக்கு அனுப்பி வைப்பதுடன், சுதேச சமஸ்தானங்களின் நடவடிக்கைகள் குறித்து ஆளுநருக்கு அறிக்கை அனுப்ப வேண்டும்.